સાઉથેમ્પટન , 26 જુલાઇઃ લોર્ડ્સ ખાતે ટેસ્ટ મેચ જીત્યા બાદ ભારત ટેસ્ટ શ્રેણીમાં 1 - 0થી આગળ છે અને રવિવારથી સાઉથેમ્પટન ખાતે શરૂ થઇ રહેલી શ્રેણીની ત્રીજી મેચમાં પણ ભારતનું પલડું ઇંગ્લેન્ડની સરખામણીએ ભારે રહેશે . ભારતે જે પ્રકારનું પ્રદર્શન લોર્ડ્સ ટેસ્ટમાં કર્યું હતું તે જ પ્રકારનું સાતત્યપૂર્ણ પ્રદર્શન અહીં પણ જાળવી રાખશે તો તે ઇંગ્લેન્ડ પર ભારે પડી શકે તેમ છે , કારણ કે ઇંગ્લેન્ડ છેલ્લી 10 ટેસ્ટ જીત્યું નથી . જો ભારત અહીં રમાનારી ટેસ્ટ મેચમાં પણ વિજયી થશે તો ભારત આ શ્રેણીમાં 2 - 0થી આગળ થઇ જશે . પહેલી ટેસ્ટ ટ્રેન્ટ બ્રિજ ખાતે રમાઇ હતી , જે ડ્રોમાં પરિણમી હતી . ભારતે લોર્ડ્સમાં ટેસ્ટ મેચ નહીં જીતી શકવાના મેણાંને ભાંગતા બેટિંગ અને બોલિંગ બન્ને ક્ષેત્રે શાનદાર પ્રદર્શન કર્યું હતું અને ઇંગ્લેન્ડ સામે 95 રનથી વિજય મેળવ્યો હતો . બેટિંગની વાત કરવામાં આવે તો મુરલી વિજયે ધારણા કરતા પણ સારું પ્રદર્શન કર્યું છે અને તે ટેસ્ટ શ્રેણીમાં 317 રન સાથે ટોપ પર છે , તેણે શ્રેણીમાં વિરાટ કોહલી , ચેતેશ્વર પૂજારા , ઇયાન બેલ અને એલિસ્ટર કૂક કરતા વધારે રન બનાવ્યા છે . જોકે મુરલી વિજયના ધેર્યએ બધાને અચંભિત કરી દીધા હતા . સપ્ટેમ્બરમાં ખેલાશે ચેમ્પિયન્સ લીગ ટી20નો જંગ , જાણો કાર્યક્રમ આ પણ વાંચોઃ - ઇસીબીમાં રાજકારણ હોવાથી કૂક છે હજુ સુધી સુકાનીઃ પીટરસન ટી20 ફોર્મેટમાં મુરલી વિજય એક વિસ્ફોટક ખેલાડી ગણાય છે અને તેણે આઇપીએલ દ્વારા પોતાનું નામ બનાવ્યુ છે , તેણે મેદાનમાં ઉભા રહેવાની શક્તિ અને સામર્થતા દર્શાવતા 922 બોલનો સામનો કરીને 315 રન બનાવ્યા છે . બોલિંગની વાત કરવામાં આવે તો ઇશાંત શર્માએ સાત વિકેટ લીધી અને તે તમામ સમાચાર પત્રોમાં છવાઇ ગયો પરંતુ સાચો હીરો મુરલી વિજય છે .